标题：632年
中国纪年
632年，唐太宗文武大圣大广孝皇帝贞观六年[1]
历史大事
长孙后贺太宗喜得谏臣
贞观六年（六三二）三月，长孙皇后所生长乐公主将出嫁。唐太宗对公主宠爱倍极，陪送的嫁妆比永嘉长公主（高祖长女）多一倍。魏征力谏，太宗从之，并告知长孙皇后，皇后盛赞太宗采纳魏征的意见。一次，魏征强谏惹怒太宗，退朝后，太宗怒甚，说：“会须杀此田舍翁！”皇后问为谁，太宗曰：“魏征廷辱我！”后退，穿朝服立于中庭，太宗惊问其故，后说：“主明则臣直，今魏征敢于犯颜直谏，皆由陛下明察之故，怎可不贺？”太宗十分高兴。
焉耆王遣使入贡
贞观六年（六三二）七月，焉耆王突骑支派使节到唐进贡。原来焉耆人来中国都走沙漠通道，隋末道路被阻，只得取道高昌。突骑支请求太宗再打通沙漠通道以便于往来，太宗准许。因此，高昌痛恨突骑支，派兵袭击焉耆，大肆掠夺。
泥孰继立为西突厥咄陆可汗
西突厥肆叶护可汗带兵攻薛延陀，被薛延陀击败。肆叶护性情凶狠，善猜忌，而又爱听谗言。部中有一乙利可汗，立功很多，肆叶护以他不是突厥族为借口将他杀死。因此各部都担心被猜忌。肆叶护又猜忌莫贺设的儿子泥孰，暗地要将他杀死，泥孰逃往焉耆。设卑达官与弩失毕两部进攻肆叶护，肆叶护逃往康居，不久死在康居。西突厥国人将泥孰从焉耆迎回，立他为咄陆可汗，咄陆可汗遣使内附唐朝。贞观六年（六三二）七月，唐太宗派鸿胪少卿刘善因前去册立泥孰为奚利邲咄陆可汗。
契苾部降唐
贞观六年（六三二）十一月，契苾（铁勒十五部之一）部落酋长契苾何力率所部六千余家到沙州（今甘肃敦煌西）向唐政府归降。太宗令其居住在甘（今甘肃张掖）、凉（今甘肃武威）之间，并以契苾何力为左领军将军。
唐遣使赴日回报
日本前年遣唐使犬上三田耜、药师惠日等自唐回国，贞观六年（六三二）八月，唐使高表仁等与之同至日本。
灌顶卒
灌顶（五六一至六三二），唐天台宗高僧。字法云，常州义兴（今属江苏）人。本姓吴，二十岁受具足戒，师事天台智顗、受天台教观。智顗所讲《妙法莲华经玄义》、《妙法莲华经文句》、《摩诃止观》等，都由他记录成书。所撰《大般涅槃经玄义》及《疏》，为天台宗名著。[1]
通鉴记载
太宗文武大圣大广孝皇帝上之下贞观六年（壬辰，公元六三二年） 
春，正月，乙卯朔，日有食之。 
癸酉，静州獠反，将军李子和讨平之。 
文武官复请封禅，上曰：“卿辈皆以封禅为帝王盛事，朕意不然。若天下乂安，家给人足，虽不封禅，庸何伤乎！昔秦始皇封禅，而汉文帝不封禅，后世岂以文帝之贤不及始皇邪！且事天扫地而祭，何必登泰山之巅，封数尺之土，然后可以展其诚敬乎！”群臣犹请之不已，上亦欲从之，魏征独以为不可。上曰：“公不欲朕封禅者，以功未高邪？”曰：“高矣。”“德未厚邪？”曰：“厚矣。”“中国未安邪？”曰：“安矣。”“四夷未服邪？”曰：“服矣。”“年谷未丰邪？”曰：“丰矣。”“符瑞未至邪？”曰：“至矣。”然则何为不可封禅？”对曰：“陛下虽有此六者，然承隋末大乱之后，户口未复，仓廪尚虚，而车驾东巡，千乘万骑，其供顿劳费，未易任也。且陛下封禅，则万国咸集，远夷君长，皆当扈从；今自伊、洛以东至于海、岱，烟火尚希，灌莽极目，此乃引戎狄入腹中，示之以虚弱也。况赏赉不赀，未厌远人之望；给复连年，不偿百姓之劳；崇虚名而受实害，陛下将焉用之！”会河南、北数州大水，事遂寝。 
上将幸九成宫，通直散骑常侍姚思廉谏。上曰：“朕有气疾，暑辄顿剧，往避之耳。”赐思廉绢五十匹。 
监察御史马周上疏，以为：“东宫在宫城之中，而大安宫乃在宫城之西，制度比于宸居，尚为卑小，于四方观听，有所不足。宜增修高大，以称中外之望。又，太上皇春秋已高，陛下宜朝夕视膳。今九成宫去京师三百馀里，太上皇或时思念陛下，陛下何以赴之？又，车驾此行，欲以避暑；太上皇尚留暑中，而陛下独居京处，温清之礼，窃所未安。今行计已成，不可复止，愿速示返期，以解众惑。又，王长通、白明达皆乐工，韦槃提、斛斯正止能调马，纵使技能出众，正可赉之金帛，岂得超授官爵，鸣玉曳履，与士君子比肩而立，同坐而食？臣窃耻之。”上深纳之。 
上以新令无三师官，二月，丙戌，诏特置之。 
三月，戊辰，上幸九成宫。 
庚午，吐谷浑寇兰州，州兵击走之。 
长乐公主将出降，上以公主皇后所生，特爱之，敕有司资送倍于永嘉长公主。魏征谏曰；“昔汉明帝欲封皇子，曰：‘我子岂得与先帝子比！’皆令半楚、淮阳。今资送公主，倍于长主，得无异于明帝之意乎！”上然其言，入告皇后。后叹曰：“妾亟闻陛下称重魏征，不知其故，今观其引礼义以抑人主之情，乃知真社稷之臣也！妾与陛下结发为夫妇，曲承恩礼，每言必先候颜色，不敢轻犯威严；况以人臣之疏远，乃能抗言如是，陛下不可不从也。”因请遣中使赍钱四百缗、绢四百匹以赐征，且语之曰：“闻公正直，乃今见之，故以相赏。公宜常秉此心，勿转移也。”上尝罢朝，怒曰：“会须杀此田舍翁。”后问为谁，上曰：“魏征每廷辱我。”后退，具朝服立于庭，上惊问其故。后曰：“妾闻主明臣直；今魏征直，由陛下之明故也，妾敢不贺！”上乃悦。 
夏，四月，辛卯，襄州都督邹襄公张公谨卒。明日，上出次发哀。有司奏，辰日忌哭。上曰：“君之于臣，犹父子也，情发于衷，安避辰日！”遂哭之。 
六月，己亥，金州刺史酆悼王元亨薨。辛亥，江王嚣薨。 
秋，七月，丙辰，焉耆王突骑支遣使入贡。初，焉耆入中国由碛路，隋末闭塞，道由高昌；突骑支请复开碛路以便往来，上许之。由是高昌恨之，遣兵袭焉耆，大掠而去。 
辛未，宴三品已上于丹霄殿。上从容言曰：“中外又安，皆公卿之力。然隋炀帝威加夷、夏，颉利跨有北荒，统叶护雄据西域，今皆覆亡，此乃朕与公等所亲见，勿矜强盛以自满也！” 
西突厥肆叶护可汗发兵击薛延陀，为薛延陀所败。肆叶护性猜狠，信谗；有乙利可汗，功最多，肆叶护以非其族类，诛灭之，由是诸部皆不自保。肆叶护又忌莫贺设之子泥孰，阴欲图之，泥孰奔焉耆。设卑达官与弩失毕二部攻之，肆叶护轻骑奔康居，寻卒。国人迎泥孰于焉耆而立之，是为咄陆可汗，遣使内附。丁酉，遣鸿胪少卿刘善因立咄陆为奚利邲咄陆可汗。[2] 
闰月，乙卯，上宴近臣于丹霄殿，长孙无忌曰；“王珪、魏征，昔为仇雠，不谓今日得同此宴。”上曰：“征、珪尽心所事，故我用之。然征每谏，我不从，我与之言辄不应，何也？”魏征对曰：“臣以事为不可，故谏；若陛下不从而臣应之，则事遂施行，故不敢应。”上曰：“且应而复谏，庸何伤！”对曰：“昔舜戒郡臣：‘尔无面从，退有后言。’臣心知其非而口应陛下，乃面从也，岂稷、契事舜之意邪！”上大笑曰：“人言魏征举止疏慢，我视之更觉妩媚，正为此耳！”征起，拜谢曰：“陛下开臣使言，故臣得尽其愚，若陛下拒而不受，臣何敢数犯颜色乎！” 
戊辰，秘书少监虞世南上《圣德论》，上赐手诏，称：“卿论太高。朕何敢拟上古！但比近世差胜耳。然卿适睹其始，未知其终。若朕能慎终如始，则此论可传；如或不然，恐徒使后世笑卿也。” 
九月，己酉，幸庆善宫，上生时故宅也，因与贵臣宴，赋诗。起居郎清平吕才被之管弦，命曰：“《功成庆善乐》，使童子八佾为《九功之舞》，大宴会，与《破陈舞》偕奏于庭。同州刺史尉迟敬德预宴，有班在其上者，敬德怒曰：“汝何功，坐我上！”任城王道宗次其下，谕解之。敬德拳殴道宗，目几眇。上不怿而罢，谓敬德曰：“朕见汉高祖诛灭功臣，意常尤之，故欲与卿等共保富贵，令子孙不绝。然卿居官数犯法，乃知韩、彭菹醢，非高祖之罪也。国家纲纪，唯赏与罚，非分之恩，不可数得，勉自修饬，无贻后悔！”敬德由是始惧而自戢。 
冬，十月，乙卯，车驾还京师。帝侍上皇宴于大安宫，帝与皇后更献饮膳及服御之物，夜久乃罢。帝亲为上皇捧舆至殿门，上皇不许，命太子代之。 
突厥颉利可汗郁郁不得意，数与家人相对悲泣，容貌羸惫。上见而怜之，以虢州地多麋鹿，可以游猎，乃以颉利为虢州刺史；颉利辞，不愿往。癸未，复以为右卫大将军。 
十一月，辛巳，契苾酋长何力帅部落六千馀家诣沙州降，诏处之于甘、凉之间，以何力为左领军将军。 
庚寅，以左光禄大夫陈叔达为礼部尚书。帝谓叔达曰：“卿武德中有谠言，故以此官相报。”对曰：“臣见隋室父子相残，以取乱亡，当日之言，非为陛下，乃社稷之计耳。” 
十二月，癸丑，帝与侍臣论安危之本。中书令温彦博曰：“伏愿陛下常如贞观初，则善矣。”帝曰：“朕比来怠于为政乎？”魏征曰：“贞观之初，陛下志在节俭，求谏不倦。比来营缮微多，谏者颇有忤旨，此其所以异耳。”帝拊掌大笑曰：“诚有是事！” 
辛未，帝亲录系囚，见应死者，闵之，纵使归家，期以来秋来就死。仍敕天下死囚，皆纵遣，使至期来诣京师。 
是岁，党项等羌前后内属者三十万口。 
公卿以下请封禅者首尾相属，上谕以“旧有气疾，恐登高增剧，公等勿复言。” 
上谓侍臣曰：“朕比来决事或不能皆如律令，公辈以为事小，不复执奏。夫事无不由小以致大，此乃危亡之端也。昔关龙逄忠谏而死，朕每痛之。炀帝骄暴而亡，公辈所亲见也。公辈常宜为朕思炀帝之亡，朕常为公辈念关龙逄之死，何患君臣不相保乎！” 
上谓魏征曰：“为官择人，不可造次。用一君子，则君子皆至；用一小人，则小人竞进矣。”对曰：“然。天下未定，则专取其才，不考其行；丧乱既平，则非才行兼备不可用也。” [3]